**Kjære medlemmer og samarbeidspartnere**

Vi har allerede lagt januar bak oss, og det er allerede litt vår i luften.

Electronic Coast går inn i et år spekket med ulike møteplasser, men det største på denne siden av sommeren er EC konferansen 9. mars med fokus på bærekraftig omstilling.

****Vi har fått med oss tidligere klima- og miljøminister Ola Elvestuen (v) og Liv Monica Stubholt fra [advokatfirmaet Selmer.](https://selmer.no/) Hun er aktiv i både energi- og havbrukssektoren og har bla. bakgrunn fra olje- og energidepartementet.

Dagen ledes av Bård Stranheim, daglig leder av teknologi- og industriklyngen [Powered of Telemark](https://poweredbytelemark.no/), som har satt seg det hårete målet om å skape verdens første klimapositive industri!

Etter 30 år som teknisk rådgiver i Elmatica gikk

bransjeveteranen Jan Pedersen over til stillingen som teknologisjef i selskapet [NCAB Group](https://www.ncabgroup.com/). Nå tar han turen fra Gjøvik for å snakke om bærekraft i elektronikkindustrien. Resten av programmet, og påmelding til konferansen, finner du her: <https://www.electroniccoast.no>

**Våre øvrige fagteam**

Team robustelektronikk feirer sine første 10 år ombord på KNM Narvik i april. Sammen skal vi snekre en spennende agenda for de kommende årene.

Siden 1995 har HR-teamet Avanse holdt det gående, og er Electronic Coast sin eldste faggruppe. Skulle du ha en personalansvarlig i din bedrift som ønsker å delta, så ta kontakt.

Team Pakketeknologi har igjennom sine 17 første år sett det nødvendig med en re-vitalisering. Av de opprinnelige 77 deltakerne har mange sluttet/gått av med pensjon/byttet stilling internt. Det ble derfor besluttet nedlagt i sin opprinnelige form og ny invitasjon sendt ut. Dersom du ikke har mottatt denne, og ønsker å være med, er det bare å ta kontakt.

Team FOUI hadde frokostmøte med Innovasjon Norge, med fokus på EUs Horisont Europa – verdens største program for forskning og innovasjon. Oppsummering og presentasjon kan du finne [her](https://www.electroniccoast.no/wp-content/uploads/2023/01/170123_Horisont-Europa.pdf). Har du spørsmål kan du kontakte [Gunn Astri H. Jansen](https://mtias.sharepoint.com/Delte%20dokumenter/c.%20Electronic%20Coast/Bærekraft/Team%20Bærekraft/gunn.astri.hegna.jansen@innovasjonnorge.no).

16. februar har Team kretskort frokostmøte på Forskningsparken kl. 08.00. Agenda og påmelding finner du [her](https://no.surveymonkey.com/r/3S5PMVR).

**Datoer som er verdt å merke seg:**

8. 2 Nettverksmøte for Team Avanse hos Norautron

10..2 Frokostmøte for Team Bærekraft

15.2 Frokostmøte for Team Robust elektronikk

Påmelding [her](https://no.surveymonkey.com/r/3Q3GZZC)

16.2 Frokostmøte for Team kretskort

Påmelding [her](https://no.surveymonkey.com/r/3S5PMVR)

16.2 Karrieredager på USN i samarbeid med linjeforeningen Volt. Det blir mulighet for bedriftspresentasjon og foredrag. NAV tar turen sammen med potensielle arbeidstakere

[Her](https://events.provisoevent.no/hsn/events/karrieredag/register) finner du link til registrering.

9.3 EC konferansen 2023 – bærekraftig omstilling

29.3 Generalforsamling for alle dere medlemmer. Innkalling kommer på epost